rejauldu/bengali-wikipedia huggingface dataset:
সেন্টিমেন্টাল ২০২৪ সালের একটি বাংলা ভাষার ভারতীয় অপরাধধর্মী নাট্য চলচ্চিত্র। যশ-নুসরাতের প্রথম প্রযোজনায় এটি পরিচালনা করেছেন বাবা যাদব। প্রধান চরিত্রে অভিনয় করেছেন যশ দাশগুপ্ত, নুসরাত জাহান‌ ও সায়ন্তনী ঘোষ। সঙ্গীত পরিচালনা করেছেন অম্লান চক্রবর্তী ও কেশব দে।  মেন্টাল শিরোনামে চলচ্চিত্র নির্মাণ হলেও সেন্সর বোর্ডের আপত্তির কারণেই ছবির নামে পরিবর্তন করে সেন্টিমেন্টাল করা হয়। বোকা সোডা নামক আইটেম গানে প্রথমবারের মতো আইটেম গার্ল হিসাবে নেচেছেন তৃণা সাহা।    অভিনয়শিল্পী    যশ দাশগুপ্ত - ইন্সপেক্টর সুর্য রায়  নুসরাত জাহান - পূজা  সায়ন্তনী ঘোষ - এম.এল.এ রুদ্রাণী চৌধুরী  সাম ভট্টাচার্য - ইক্কা  ইয়াসির আরাফাত রহিম  মদন মিত্র - পুলিশ কমিশনার এম.মিত্র   রবি শাঁ - সন্দীপ সেন  মৈনাক ব্যানার্জি - কালি  প্রদীপ ধর   সুবিকাশ পল  নীল ভট্টাচার্য - 'বোকা সোডা' গানে আইটেম গার্ল হিসেবে  তৃণা সাহা - 'বোকা সোডা' গানে আইটেম গার্ল হিসেবে।   মুক্তি  চলচ্চিত্রটি মেন্টাল নামে কাজ শুরু হলেও ২০২৪ সালের ১৯শে জানুয়ারী সেন্টিমেন্টাল ভারতের প্রেক্ষাগৃহে মুক্তি পায়।  ২০২৩ সালের ২৬শে ডিসেম্বর চলচ্চিত্রের পোস্টার প্রকাশ করা হয়। ২০২৪ সালের ৮ই জানুয়ারী নুসরাত জাহানের জন্মদিন উপলক্ষে ছবির ট্রেলার প্রকাশ করা হয়।  তথ্যসূত্র  বহিঃসংযোগ  বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:বাবা যাদব পরিচালিত চলচ্চিত্র বিষয়শ্রেণী:ভারতীয় প্রণয়ধর্মী অ্যাকশন চলচ্চিত্র
thumb|করোনাভাইরাসের বৈশ্বিক মহামারীর সময় ভারতের কেরল অঙ্গরাজ্যের স্বাস্থ্যকর্মীরা ব্যক্তিগত সুরক্ষামূলক সামগ্রী পরে আছেন thumb|একটি নির্মাণস্থলে নির্মাণকর্মীদেরকে ব্যক্তিগত সুরক্ষামূলক সামগ্রীর ব্যাপারে নির্দেশনা দেওয়া হচ্ছে ব্যক্তিগত সুরক্ষামূলক সামগ্রী ( সংক্ষেপে PPE পিপিই) বা ব্যক্তিগত সুরক্ষা সামগ্রীব্যক্তিগত সুরক্ষামূলক সরঞ্জাম, ব্যক্তিগত সুরক্ষা সরঞ্জাম, ইত্যাদি নামগুলিও   প্রচলিত। কিছু বিশেষ পরিধেয় পোশাক, সাজ-সরঞ্জাম ও উপকরণের সমষ্টিগত নাম, যা পরিধানকারীকে ঝুঁকি, বিপদ বা স্বাস্থ্যশূল (যেমন রোগজীবাণুর সংক্রমণ) থেকে সুরক্ষা প্রদান করে। যেমন অত্যন্ত উৎকট তীব্র কোলাহলপূর্ণ স্থানে কর্ণরোধনী অর্থাৎ কানের ছিপি কানকে সুরক্ষা প্রদান করে। রাসায়নিক দ্রব্যাদি হাতে ধরার সময় হাতে দস্তানা বা হাতমোজা (গ্লাভ) পরা উচিত। নির্মাণস্থলে কর্মরত নির্মাণকর্মীদের কোনও কিছুর পড়ন্ত ভাঙা টুকরো থেকে মাথাকে রক্ষা করার জন্য শক্ত টুপি বা শিরোস্ত্রাণ পরিধান করতে হয়।  প্রতিটি শ্রমিক বা কর্মচারী, যার পেশাগত কর্ম সম্পাদনের সময় ঝুঁকি বা বিপদের সম্ভাবনা আছে, তার কাছে অবশ্যই ব্যক্তিগত সুরক্ষামূলক সামগ্রী সুলভ থাকা অতি-আবশ্যক। প্রতিটি শ্রমিক-কর্মচারীকে কর্মস্থলে তারা যেসব ঝুঁকি বা বিপদের সম্মুখীন হতে পারেন, সে ব্যাপারে তথ্য ও প্রশিক্ষণ দেওয়া উচিত। এছাড়া কর্মস্থলের পেশাগত কার্যসম্পাদনের কারণে কোনও রোগব্যাধি বা আঘাতের শিকার হলে সেটি পর্যবেক্ষণের ব্যবস্থাও থাকতে হবে।  নিরাপদ কাজের পরিবেশ বজায় রাখার উদ্দেশ্যে কর্মচারীদেরকে যথাযথ ঝুঁকি-নিরোধক ব্যক্তিগত সুরক্ষামূলক সামগ্রী প্রদান করা প্রতিটি নিয়োগকর্তার দায়িত্ব।  নিয়োগকর্তাদেরকে সিদ্ধান্ত নিতে হবে কখন, কী ধরনের সুরক্ষা সামগ্রী প্রয়োজন এবং এগুলি কীভাবে কখন ব্যবহার করতে হবে সে ব্যাপারে প্রশিক্ষণ দেওয়াও তাদের দায়িত্ব। তদুপরি ব্যক্তিগত সুরক্ষামূলক সামগ্রীর সীমাবদ্ধতা, কী করে সামগ্রীর প্রতিটি উপাদানকে রক্ষণাবেক্ষণ করে রাখতে হবে এবং অকেজো হয়ে গেলে সামগ্রীটিকে কীভাবে বর্জন করতে হবে, সে ব্যাপারেও প্রশিক্ষণ দিতে হবে।  যদি কর্মচারীদের কাছে মনে হয় যে তাদের কর্মস্থলে স্বাস্থ্য ঝুঁকি আছে এবং তাদের নিয়োগকর্তা সেটি প্রতিরোধের কোনও ব্যবস্থা নেয়নি, তাহলে তাদের সংশ্লিষ্ট সংস্থার কাছে অভিযোগ করার অধিকার আছে।  বহিঃসংযোগ কীভাবে 'পিপিই' পরবেন এবং খুলবেন (বাংলায় ভিডিও)- স্বাস্থ্যকর্মীরা কীভাবে 'পিপিই' পরবে  এবং খুলবে ; স্বাস্থ্য অধিদপ্তর ও সিডিসি'র পরামর্শ অনুসারে ভিডিও  আপনার ফেস মাস্ক ও অন্যান্য চিকিৎসা বর্জ্যসমূহ কীভাবে ধ্বংস করবেন তা জানুন   কীভাবে N95 মাস্ক (রেসপিরেটর) পরতে এবং খুলতে হয়  এবং আপনার ব্যবহৃত N95 মাস্ক (রেসপিরেটর) জীবাণুমুক্ত করার সর্বোত্তম (ওভেন) ৩ পদ্ধতি   পাদটীকা  বিষয়শ্রেণী:পেশাগত নিরাপত্তা ও সুস্বাস্থ্য বিষয়শ্রেণী:কাজের পরিবেশ বিষয়শ্রেণী:নিরাপত্তা পোশাক বিষয়শ্রেণী:উষ্ণীশ বিষয়শ্রেণী:ব্যক্তিগত সুরক্ষামূলক সামগ্রী বিষয়শ্রেণী:ব্যবসায় ঝুঁকি ব্যবস্থাপনা বিষয়শ্রেণী:পেশাগত স্বাস্থ্যবিধি বিষয়শ্রেণী:পরিবেশমূলক সামাজিক বিজ্ঞান
স্কুল ইউনিফর্ম বা বিদ্যালয়ের পোশাক হলো কোনো শিক্ষাপ্রতিষ্ঠান কর্তৃক নির্ধারিত একপ্রকার পোষাক, যা   উক্ত প্রতিষ্ঠানের শিক্ষার্থী কর্তৃক পরিধান করা হয়।  এটি বিভিন্ন দেশে সাধারণত প্রাথমিক এবং মাধ্যমিক বিদ্যালয়গুলোতে প্রচলিত আছে। ইউনিফর্মের একটি উদাহরণ হল বোতামডাউন শার্ট: ছেলেদের জন্য প্যান্ট ও ব্লাউজ এবং মেয়েদের জন্য স্কার্ট। তবে উভয়কেই ব্লেজার পরতে হয়। স্কুল ইউনিফর্ম কখনো কলারযুক্ত শার্টের মত সহজ হতে পারে বা রঙের পছন্দ সীমাবদ্ধ করে এবং সীমাবদ্ধ আইটেম ছাত্রদের পরার অনুমতি দেওয়া হয়।   তথ্যসূত্র   বিষয়শ্রেণী:পোশাক বিষয়শ্রেণী:বস্ত্র বিষয়শ্রেণী:বিদ্যালয় পরিভাষা
আবদুর রব বাংলাদেশ সুপ্রিম কোর্টের হাইকোর্ট বিভাগের একজন বিচারক।   জীবনের প্রথমার্ধ  আবদুর রব ১৯৫৮ সালের ১০ সেপ্টেম্বর জন্মগ্রহণ করেন। তিনি ঢাকা বিশ্ববিদ্যালয় থেকে রাষ্ট্রবিজ্ঞানে স্নাতক ও স্নাতকোত্তর করেছেন। পাশাপাশি তিনি ঢাকা বিশ্ববিদ্যালয় থেকেই আইনে ডিগ্রি সম্পন্ন করেন।   কর্মজীবন  আবদুর রব ১৯৮৭ সালে জেলা আদালতের আইনজীবী হন।  ১৯৯০ সালে, আবদুর রব সুপ্রিম কোর্টের হাইকোর্ট বিভাগ ও ২০০২ সালে আপিল বিভাগের আইনজীবী হন।  আব্দুর রব ২০১০ সালে ১৮ এপ্রিল হাইকোর্ট বিভাগের অতিরিক্ত বিচারপতি হিসাবে নিযুক্ত হন। ২০১২ সালের ১৫ এপ্রিল তাকে হাইকোর্ট বিভাগের স্থায়ী বিচারপতি করা হয়।  ২০১২ সালের জুলাই মাসে, আব্দুর রব ও বিচারপতি ফারাহ মাহবুব বাংলাদেশ বিমানকে ২০০৭ সালে স্বেচ্ছাসেবী অবসর প্রকল্পের অধীনে বহিষ্কৃত কর্মচারীদের চাকরিতে পুনর্বহাল করার নির্দেশ দেন। আব্দুর রব ও বিচারপতি ফারাহ মাহবুব আমিনবাজারে সাত শিক্ষার্থী হত্যাকাণ্ডের তদন্তের জন্য র‌্যাপিড অ্যাকশন ব্যাটালিয়নকে নির্দেশ দেন। আব্দুর রব ও বিচারপতি ফারাহ মাহবুব জাতীয় ক্রীড়া পরিষদ কর্তৃক বাংলাদেশ ক্রিকেট বোর্ডের গঠনতন্ত্রের একটি সংশোধনীকে অবৈধ বলে ঘোষণা করেছিলেন। আপিল বিভাগের বিচারপতি সৈয়দ মাহমুদ হোসেন তাদের এই আদেশ স্থগিত করেন।  ২০১৪ সালের জানুয়ারিতে, আব্দুর রব ও বিচারপতি শহিদুল ইসলাম ২০০৭ সালের নরসিংদী হত্যা মামলায় একটি বিভক্ত রায় দেন যাতে সাতজনকে মৃত্যুদণ্ড দেওয়া হয়। আব্দুর রব মৃত্যুদণ্ড বহাল রাখলেও, শহিদুল ইসলাম তা প্রত্যাখ্যান করেছিলেন। এরপর বিচারপতি ভবানী প্রসাদ সিংহ মামলার শুনানি করেন এবং মৃত্যুদণ্ড বহাল রাখেন।  ২০১৫ সালের আগস্টে, আবদুর রব ও বিচারপতি মোঃ নুরুজ্জামান বড়পুকুরিয়া কয়লা খনি দুর্নীতি মামলার ফাইল চেয়ে সাবেক প্রধানমন্ত্রী খালেদা জিয়ার করা একটি আবেদন খারিজ করে দেন। তারা কয়লা খনির মামলার স্থবিরতা প্রত্যাহার করে মামলার কার্যক্রম শুরু করার নির্দেশ দেন। আব্দুর রব ও বিচারপতি মো. নুরুজ্জামান শাহ এএমএস কিবরিয়া হত্যা মামলায় হবিগঞ্জের মেয়র গোলাম কিবরিয়া গাউসের জামিন নামঞ্জুর করেছেন।   তথ্যসূত্র   বিষয়শ্রেণী:১৯৫৮-এ জন্ম বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:জীবিত ব্যক্তি
* আপনার ই-মেইল ঠিকানা সরবরাহ করার বাধ্যবাধকতা নেই, কিন্তু আপনি যদি শব্দচাবি (পাসওয়ার্ড) ভুলে যান তাহলে, আপনি একটি ই-মেইল ঠিকানা ব্যতীত আপনার একাউন্টে পুনরায় প্রবেশ করতে পারবেন না। আপনি পরবর্তীতেও একটি ই-মেইল ঠিকানা যুক্ত করতে পারবেন, বা পরিবর্তন করতে পারবেন। আপনি যদি ই-মেইল ঠিকানা পরিবর্তন করেন তাহলে, আপনাকে পুনরায় এটি নিশ্চিত করতে হবে।
thumb|মাধবদেব মহাবিদ্যালয় প্রবেশদ্বার মাধবদেব বিশ্ববিদ্যালয় (সাবেক মাধবদেব মহাবিদ্যালয়) লখিমপুর জেলার নারায়ণপুরের একটি অগ্রণী উচ্চ শিক্ষাপ্রতিষ্ঠান। শ্রী শ্রী মাধবদেব এর নামে এই বিশ্ববিদ্যালয়টির নামকরণ করা হয়। ১৯৬৪ সালে নারায়নপুর কলেজ নামে প্রতিষ্ঠিত এই প্রতিষ্ঠানটিকে পরে মাধবদেব মহাবিদ্যালয় নামে নামকরণ করা হয় ও পরে মহাবিদ্যালয়কে বিশ্ববিদ্যালয়ে উন্নীত করা হয়। ২০১৭ সালের ৭ সেপ্টেম্বর পাস হওয়া মাধবদেব বিশ্ববিদ্যালয় বিল, ২০১৭ অনুসারে আসাম সরকার এটি বিশ্ববিদ্যালয় হিসেবে প্রতিষ্ঠা করে।   ১৭ জুন ২০১৯ সালে মাধবদেব বিশ্ববিদ্যালয়ের প্রথম উপাচার্য হিসেবে দায়িত্ব গ্রহণ করেন অধ্যাপক ডঃ দিবাকর চন্দ্র ডেকা।   ইতিহাস  ১৯৬৩ সালের ২৪ নভেম্বর মাধবপুর উচ্চ বুনিয়াদী বিদ্যালয় এ এই মহাবিদ্যালয় প্ৰতিষ্ঠার জন্যে প্রথম সভা অনুষ্ঠিত হয় এবং ১৯৬৪ সালের নারায়ণপুর কলেজ নামে এই মহাবিদ্যালয়টির প্ৰতিষ্ঠা হয়। প্রথম অধ্যক্ষ ছিলেন কমল গগৈ। সেই বছরের পহেলা জুলাইয়ে মহাবিদ্যালয়টির প্রথম তদন্ত পরিচালনা সমিতি গঠন করা হয়। প্রথম বছরে ইংরেজি, অসমীয়া, রাষ্ট্রবিজ্ঞান, ইতিহাস এবং অর্থনীতি বিভাগসহ ৭৫ জন ছাত্র-ছাত্রী এবং ৫ জন শিক্ষক নিয়ে মহাবিদ্যালয়টি যাত্রা করে। ১৯৬৬ সালের ২ আগস্ট তারিখে এই মহাবিদ্যালয়কে মাধবদেব মহাবিদ্যালয় নামে নামকরণ করা হয়।  ১৯৬৪ সালে গুয়াহাটি বিশ্ববিদ্যালয়ে এবং ১৯৬৫ সালে ডিব্রুগড় বিশ্ববিদ্যালয়ে প্রাক বিশ্ববিদ্যালয় শ্রেণীর স্বীকৃতি প্রদান করে। মহাবিদ্যালয়টি ১৯৬৭ সালে ডিব্রুগড় বিশ্ববিদ্যালয় থেকে স্নাতক শ্রেণীর স্বীকৃতি লাভ করে। বিজ্ঞান শাখা আরম্ভ হয় ১৯৭৮ সালে ।   পাঠ্যক্রমসমূহ  মাধবদেব মহাবিদ্যালয়ে নিম্নোক্ত পাঠ্যক্রমসমূহে শিক্ষা প্রদান করা হয়। মহাবিদ্যালয়টির স্নাতক শাখা এবং উচ্চ মাধ্যমিক শাখা ডিব্রুগড় বিশ্ববিদ্যালয় এবং অসম উচ্চতর মাধ্যমিক শিক্ষা সংসদ এর অধীনস্থ।   উচ্চ মাধ্যমিক (কলা এবং বিজ্ঞান)  স্নাতক (কলা এবং বিজ্ঞান)  ইউ জি সি কেরিয়ারমুখী পাঠ্যক্রম   বিভাগসমূহ  কলা:  ইংরেজি বিভাগ  অসমীয়া বিভাগ  শিক্ষা বিভাগ  অর্থনীতি বিভাগ  ইতিহাস বিভাগ  রাষ্ট্র বিজ্ঞান বিভাগ  দর্শন বিভাগ  সমাজতত্ত্ব বিভাগ  বিজ্ঞান:  উদ্ভিদ বিজ্ঞান বিভাগ  প্রাণী বিজ্ঞান বিভাগ  রসায়ন বিজ্ঞান বিভাগ  পদার্থ বিজ্ঞান বিভাগ  অর্থনীতি বিভাগ  গণিত বিভাগ  ইলেক্ট্রনিক্স বিভাগ   মহাবিদ্যালয়ের সুবিধাসমূহ  গ্রন্থাগার কেরিয়ার কাউন্সিলিং ছাত্রাবাস ছাত্রীনিবাস খেলার মাঠ   অধ্যক্ষমণ্ডলী    বর্তমান অধ্যক্ষ  অনিল বরা   পূর্বের অধ্যক্ষ   কমল গগৈ (প্রতিষ্ঠাপক অধ্যক্ষ)   চিত্রশালা   তথ্যসূত্র  বিষয়শ্রেণী:আসামের বিশ্ববিদ্যালয় বিষয়শ্রেণী:আসামের বিশ্ববিদ্যালয় ও কলেজ বিষয়শ্রেণী:ভারতের সরকারি বিশ্ববিদ্যালয় বিষয়শ্রেণী:২০১৯-এ আসামে প্রতিষ্ঠিত বিষয়শ্রেণী:২০১৯-এ প্রতিষ্ঠিত শিক্ষাপ্রতিষ্ঠান বিষয়শ্রেণী:২০১৯-এ প্রতিষ্ঠিত বিশ্ববিদ্যালয় ও কলেজ
__TOC__  ০৮ অক্টোবর ২০২৫  সন্দেহভাজন সকপাপেট       সরঞ্জাম: সম্পাদকের মিথস্ক্রিয়া বিশ্লেষণ • মিথস্ক্রিয়ার সময়রেখা  সক-মাস্টার অ্যাকাউন্টটি ইতিমধ্যে বাধাপ্রাপ্ত। চেনার সুবিধার্থে এটি উল্লেখ করা হলো। মূলত এই অ্যাকাউন্টটি বিজ্ঞাপনী প্রচারণার জন্য বাধাপ্রাপ্ত হয়েছিল, এবং একই ব্যক্তি বর্তমানে নতুন একাধিক অ্যাকাউন্ট তৈরি করে একই ধরনের বিজ্ঞাপনী কার্যক্রম চালাচ্ছে। নাহিয়ানআলাপ ২২:০৫, ৮ অক্টোবর ২০২৫ (ইউটিসি)  অন্য ব্যবহারকারী কর্তৃক মন্তব্য অভিযুক্ত পক্ষও নিচের অনুচ্ছেদে মন্তব্য/আলোচনা করতে পারেন।  ব্যবহারকারী পরীক্ষক ও/বা টহল দানকারী প্রশাসকের মন্তব্য  প্রমাণিত সক৷ বাধা দেওয়া হলো। রিয়াজ (আলাপ) ০৬:১২, ৯ অক্টোবর ২০২৫ (ইউটিসি)  বিষয়শ্রেণী:উইকিপিডিয়া সকপাপেট তদন্ত/২০২৫
কিম জি-সু (; জন্ম: ৩ জানুয়ারি, ১৯৯৫), যিনি জিসু নামে বেশি পরিচিত, হচ্ছেন একজন দক্ষিণ কোরীয় গায়িকা এবং অভিনেত্রী। তিনি দক্ষিণ কোরিয়ার বালিকা দল ব্ল্যাকপিঙ্কের সদস্য।  কর্মজীবন ২০১১-২০১৬: ক্যারিয়ারের শুরু এবং ব্ল্যাকপিঙ্কের সাথে আত্নপ্রকাশ  thumb|জিসু মঞ্চে পারফর্ম করছেন ২০১১ সালে, জিসু একজন প্রশিক্ষণার্থী হিসাবে অডিশনের মাধ্যমে ওয়াইজি এন্টারটেইনমেন্টে যোগদান করেন।  ২০১৫ সালে, তিনি কেবিএস নাটক দ্য প্রডিউসারস-এ লেবেল-মেটস টুএনইওয়ান (2NE1) এর স্যান্ডারা পার্ক এবং উইনার (Winner) এর কং সেউং-ইউন এর সাথে একটি ক্যামিও চরিত্রে অভিনয় করেন এবং স্যামসোনাইট, স্মার্ট ইউনিফর্ম, এলজি ইলেকট্রনিক্স এবং নিকনসহ বেশ কয়েকটি বিজ্ঞাপনে অভিনয় করেছিলেন।  জিসু তাদের একক অ্যালবাম স্কয়ার ওয়ান প্রকাশের মাধ্যমে ০৮ আগস্ট, ২০১৬ সালে জেনি, রোজে এবং লিসার সাথে ব্ল্যাকপিংকের চার সদস্যের একজন হিসেবে আত্মপ্রকাশ করেন।  ২০১৭-বর্তমান: একক কার্যক্রম এবং অভিনয় thumb|২০২১ সালে মেরি ক্লেয়ার কোরিয়া x ডিওর এর জন্য জিসু  ২০১৭ থেকে ২০১৮ পর্যন্ত, জিসু ইনকিগায়োতে  Got7- এর জিন-ইয়ং এবং এনসিটি-এর দোয়ং-এর সাথে উপস্থাপক হিসেবে যোগ দিয়েছিলেন ।  তিনি ২০১৯ সালে টিভিএন-এর ফ্যান্টাসি ড্রামা আর্থডাল ক্রনিকলসে একটি ছোট ক্যামিও উপস্থিতির মাধ্যমে অভিনয়ে আসেন। ১৮ আগস্ট, ২০২০ সালে ওয়াইজি এন্টারটেইনমেন্ট নিশ্চিত করেন যে জিসু জেটিবিসি-এর আসন্ন নাটক স্নোড্রপ-এ অভিনেতা জং হে-ইনের সাথে প্রধান অভিনেত্রী হিসেবে তার প্রথম চরিত্রে অভিনয় করবেন।  ব্যক্তিগত জীবন কোরীয় ছাড়াও, তিনি চীনা, জাপানি এবং ইংরেজি ভাষা বলতে শিখেছেন। একই সময়ে একজন আইডল এবং অভিনেত্রী হওয়া সত্ত্বেও, তিনি আগে থেকেই একজন চিত্রশিল্পী এবং লেখিকা হওয়ার স্বপ্ন দেখতেন। অভিষেকের আগে, জিসু তার বাবা-মা, বোন, ভাই এবং দাদা-দাদির সাথে থাকতেন।  চলচ্চিত্রের তালিকা টেলিভিশন সিরিজ  বছর শিরোনাম ভূমিকা নেটওয়ার্ক টীকা  ২০১৫ দ্য প্রডিউসারস নিজে কেবিএস২ ক্যামিও  ২০১৭ পার্ট টাইম আইডল্স এসবিএস  ২০১৯ আর্থডাল ক্রনিকলসে সে না-রে টিভিএন  ২০২১-২২ স্নোড্রপ ইউন ইয়ং-রো জেটিবিসি মুখ্য ভূমিকা   উপস্থাপনা  বছর শিরোনাম নেটওয়ার্ক টীকা  ২০১৭–২০১৮ ইনকিগায়ো এসবিএস জিন-ইয়ং এবং দোয়ং এর সাথে   সঙ্গীত ভিডিও  বছর শিরোনাম শিল্পী  ২০১৪ "স্পয়লার + হ্যাপেন এন্ডিং" এপিক হাই  "আই এম ডিফ্রেন্ট" হাই সুহিয়ন   মনোনয়ন এবং পুরস্কার   পুরস্কার বিতরণী অনুষ্ঠান বছর পুরস্কার মনোনীত ফল ফ্যাক্ট মিউজিক পুরস্কার ২০২১ ফ্যান এন স্টার চয়েস ব্যক্তিগত জিসু  ওয়েইবো স্টারলাইট অ্যাওয়ার্ডস ২০২১ স্টারলাইট হল অফ ফেম (কোরিয়া)   তথ্যসূত্র  বহিঃসংযোগ   ব্ল্যাকপিঙ্কের ওয়েবসাইট    বিষয়শ্রেণী:জীবিত ব্যক্তি বিষয়শ্রেণী:১৯৯৫-এ জন্ম বিষয়শ্রেণী:কে-পপ সঙ্গীতশিল্পী বিষয়শ্রেণী:দক্ষিণ কোরীয় টেলিভিশন অভিনেত্রী বিষয়শ্রেণী:দক্ষিণ কোরীয় নারী মডেল বিষয়শ্রেণী:২১শ শতাব্দীর দক্ষিণ কোরীয় অভিনেত্রী বিষয়শ্রেণী:দক্ষিণ কোরীয় অভিনেত্রী বিষয়শ্রেণী:২১শ শতাব্দীর দক্ষিণ কোরীয় গায়িকা বিষয়শ্রেণী:ব্ল্যাকপিঙ্ক সদস্য বিষয়শ্রেণী:দক্ষিণ কোরীয় নারী আইডল বিষয়শ্রেণী:দক্ষিণ কোরীয় পপ গায়িকা বিষয়শ্রেণী:নৃত্য-পপ সঙ্গীতজ্ঞ বিষয়শ্রেণী:দক্ষিণ কোরিয়ার জাপানি ভাষার সঙ্গীতশিল্পী
ইমাম আলী অফিসার্স ইউনিভার্সিটি (ফারসি: دانشگاه افسری امام علی; সংক্ষিপ্ত : دا اف, ডিএএএফ), পূর্বে অফিসার্স স্কুল (ফারসি: دانشکده افسری) নামে পরিচিত ছিল। ইসলামী প্রজাতন্ত্রের ইরান আর্মি গ্রাউন্ডের সামরিক একাডেমী। ইরানের তেহরানে অবস্থিত। একাডেমির ক্যাডেটরা স্নাতক শেষে দ্বিতীয় লেফটেন্যান্ট পদ অর্জন করে এবং ইসলামী প্রজাতন্ত্রের ইরান আর্মি গ্রাউন্ড ফোর্সে যোগ দেয়।   তথ্যসূত্র   বিষয়শ্রেণী:১৯২১-এ প্রতিষ্ঠিত শিক্ষাপ্রতিষ্ঠান বিষয়শ্রেণী:ইরানি বিশ্ববিদ্যালয় বিষয়শ্রেণী:ইরানি সামরিক শিক্ষাপ্রতিষ্ঠান বিষয়শ্রেণী:সামরিক একাডেমী
থাম্ব|270px|জেরুজালেমের নেসেত মেনোরা-এ শেমা ইস্রায়েল শেমা ইস্রায়েল () বা শেমা হলো ইহুদি প্রার্থনা, এবং এটি সকাল ও সন্ধ্যার ইহুদি প্রার্থনার কেন্দ্রবিন্দু হিসেবে বিবেচিত। প্রার্থনার প্রথম শ্লোকটি (; শুনুন, হে ইস্রায়েল: ঈশ্বর যিহোবা এক) ইহুদিধর্মের একেশ্বরবাদী সারমর্মকে ধারণ করে।  পর্যবেক্ষক ইহুদিরা শেমকে ইহুদিধর্মের প্রার্থনা সেবার সবচেয়ে গুরুত্বপূর্ণ অংশ এবং এটির দৈনিক দুবার তেলাওয়াতকে মিতজভা হিসেবে বিবেচনা করে। এছাড়াও, ইহুদিদের জন্য তাদের শেষ শব্দ হিসাবে শেম বলা ঐতিহ্যগত, এবং পিতামাতারা তাদের সন্তানদের রাতে ঘুমাতে যাওয়ার আগে এটি বলতে শেখান।   তথ্যসূত্র    বহিঃসংযোগ    "Shema" at the Jewish Encyclopedia  Recitation of the Shema Yisrael  Explanation of the Shema by Rabeinu Bachya  Anthology of Translations of Shema   Hebrew/English Bedtime Shema  About the bedtime Shema  বিষয়শ্রেণী:ইহুদিধর্মে ঈশ্বর বিষয়শ্রেণী:ইহুদি বিশ্বাস ও মতবাদ বিষয়শ্রেণী:ইহুদি ধর্মতত্ত্ব বিষয়শ্রেণী:একেশ্বরবাদ
স্বাগতম!  প্রিয়, , আপনাকে উইকিপিডিয়ায় স্বাগতম! আপনার রাখা অবদানের জন্য আপনাকে ধন্যবাদ। আমি আশা করছি আপনার উইকিপিডিয়া ভালো লেগেছে। আপনি এখানে থাকার ইচ্ছা করেছেন। দুর্ভাগ্যবশতঃ  উইকিপিডিয়ার নিরপেক্ষ দৃষ্টিভঙ্গি নীতিমালা মেনে চলেনি। উইকিপিডিয়ার নিবন্ধগুলো কেবলমাত্র সেই তথ্য এবং ব্যাখ্যা অনুসারে হওয়া উচিত; যেগুলো সংবাদপত্র বা স্বনামধন্য ওয়েবসাইট অথবা মিডিয়ার অন্যান্য দিকগুলোতে উল্লেখ করা হয়েছে।  নিরপেক্ষতা সম্পর্কে একটি নীতিমালা পাতা রয়েছে যেখানে সম্পূর্ণ নিবন্ধ নিরপেক্ষতা স্থিতির সাথে আপস না করে কীভাবে কার্যকরভাবে ভিন্ন দৃষ্টিভঙ্গি সম্পর্কে লিখতে হয়; সেই পদ্ধতি উল্লেখ করা হয়েছে। আপনি যদি কোনো জায়গায় সমস্যায় পড়েন এবং সাহায্যের প্রয়োজন হয়; তাহলে অনুগ্রহ করে সাহায্যকেন্দ্রে যান। পাতাটিতে অভিজ্ঞ উইকিপিডিয়ানরা আপনার যেকোনো প্রশ্নের উত্তর দিবেন! অথবা আপনি আপনার ব্যবহারকারী আলাপ পৃষ্ঠায় শুধু  লিখতে পারেন। দেখবেন, আপনার প্রশ্নের উত্তর দিতে শীঘ্রই কেউ উপস্থিত হবে৷ এখানে নতুনদের জন্য আরও কয়েকটি ভাল সংযোগ রয়েছে: উইকিপিডিয়ার পঞ্চস্তম্ভ কীভাবে পাতা সম্পাদনা করতে হয় সহায়িকা পাতাসমূহ টিউটোরিয়াল ভালো নিবন্ধ কীভাবে লিখতে হয় সরলীকৃত রচনাশৈলী নির্দেশনা যখন আপনি আলাপ পাতায় বার্তা রাখবেন তখন চারটি টিন্ডা চিহ্ন (~~~~) ব্যবহার করে আপনার নাম স্বাক্ষর  করতে ভুলবেন না; যা স্বয়ংক্রিয়ভাবে আপনার ব্যবহারকারী নাম এবং তারিখ সংযুক্ত করবে।  আশা করি আপনি এখানে একজন উইকিপিডিয়ান হিসাবে সম্পাদনা করতে উপভোগ করবেন! আপনার কোনো প্রশ্ন থাকলে উইকিপিডিয়া:প্রশ্ন দেখুন অথবা আমাকে  জিজ্ঞাসা করুন।  আপনাকে আবার স্বাগত জানাচ্ছি!
গিলবার্ট ডেবেনহ্যাম (মৃত্যু ১৪১৭), আলবার্গ, নরফোক এবং গ্রেট ওয়েনহাম এবং লিটল ওয়েনহাম, সাফোক, ছিলেন একজন ইংরেজ সংসদ সদস্য (এমপি)।  তিনি ১৪০২ সালে সাফোকের জন্য ইংল্যান্ডের সংসদ সদস্য ছিলেন। তিনি নরফোক এবং সাফোকের শেরিফ ছিলেন ১১ নভেম্বর ১৩৯৪-৯ নভেম্বর ১৩৯৫।http://historyofparliamentonline.org/volume/1386-1421/member/debenham-gilbert-1417   তথ্যসূত্র   বিষয়শ্রেণী:ইংল্যান্ডের সংসদ সদস্য ১৪০২ বিষয়শ্রেণী:ইংল্যান্ডের সংসদ সদস্য (প্রাক-১৭০৭) বিষয়শ্রেণী:১৫শ শতাব্দীর ইংরেজ ব্যক্তি বিষয়শ্রেণী:জন্মের সাল অজানা বিষয়শ্রেণী:১৪১৭-এ মৃত্যু বিষয়শ্রেণী:১৪শ শতাব্দীতে জন্ম
মাধবদেব বা মহাপুরুষ মাধবদেব (; ) অসমের নববৈষ্ণব ধর্মের অন্যতম প্রচারক ছিলেন।  তিনি মহাপুরুষ শ্রীমন্ত শঙ্করদেবের অন্যতম শিষ্য। গুরুভক্তির জন্য তিনি বিখ্যাত । তাকে শংকরদেবের উত্তরাধিকারী হিসেবে গন্য করা হয়। মাধবদেব বৈরাগী ছিলেন যদিও জীবনের প্রতি তিনি বিমুখী ছিলেননা।  জীবনের প্রতি আস্থা ছিল ও সমগ্র জীবন জ্ঞানাম্বেষনে অতিবাহিত করার জন্য প্রচেষ্টা করেন। তিনি তার শিষ্যকে কৃষি বা  বাণিজ্যে সাবলম্বী হওয়ার জন্য উপদেশ দিয়েছিলেন। তিনি কোচ রাজার অনুরোধে সাহিত্য ও ধর্ম চর্চা করেন। নামঘোষা ও ভক্তিরত্নাবলী মাধবদেবের অনুপম সৃষ্টি।  জন্ম ও পূর্বপুরুষ ১৪৮৯ সালে অসমের নারায়নপুর নামক স্থানের লেটেকু পুকুর পারে মাধবদেবের জন্ম হয়েছিল। তার পিতার নাম বরকনাগরি (গোবিন্দগিরি ভূঞা)। তিনি হরিভূঞার বংশধর ছিলেন। কছারিদের উপদ্রব সহ্য করিতে না পেরে গোবিন্দগিরি ভূঞা নিজ পত্নি মনোরমা সহ ব্রহ্মপুত্র নদীর উত্তর পাড়ে এসে আশ্রয় নেন। দুর্ভাগ্যবশতঃ তাদের সব সম্পত্তি চুরি হয়। এই অসহায় অবস্থায় অসমের উজির হরিশিঙা গিরি তাদেরকে নিজ গৃহে আশ্রয় দেন। হরিশিঙা গিরির গৃহে মাধবদেবের জন্ম হয়। মাধবদেবের ভাতৃর নাম দামোদর ও বোনের নাম উর্বশী। উর্বশীর স্বামীর নাম রামদাস।  মনি-কাঞ্চন সংযোগ মহাপুরুষ শংকরদেবের সান্নিধ্যে আসার পূর্বে মাধবদেব শাক্ত ধর্মের অনুসারী ছিলেন। একবার মাধবদেবের মাতা অসুস্থ হন। মাধবদেব মায়ের আরোগ্য কামনা করে দেবীকে ১জোড়া ছাগল বলি দেওয়ার মনস্থ করেন। মায়ের আরোগ্য লাভের পর তিনি নিজ পত্নীর বোনকে ছাগল আনার জন্য আদেশ করেন। কিন্তু তার পত্নীর বোন (শ্যালিকা) বলীপ্রথার বিরোধিতা করে বললেন, বলীপ্রথা অপ্রয়োজনীয় বিধান, এর কোন সুফল নাই। তিনি মাধবদেবকে মহাপুরুষ শংকরদেবের শরণ নেওয়ার জন্য উপদেশ দেন। বলীপ্রথা সমন্ধে শংকরদেব ও মাধবদেবের সহিত যুক্তি তর্কের সৃষ্টি হয়। অবশেষে মহাপুরুষ শ্রীমন্ত শংকরদেবের যুক্তি তর্কে মাধবদেব নিজের ভুল উপলব্ধি করেন ও শংকরদেবের প্রবর্তিত নববৈষ্ণব ধর্মের দীক্ষা নেন। দীক্ষা নিয়ে তিনি শংকরদেবের সহিত মিলিতভাবে নববৈষ্ণব ধর্ম প্রচারে ব্রতী হন। শংকরদেব ও মাধবদেবের এই মহান মিলনকে মনি-কাঞ্চন যোগ বলা হয়।  সাহিত্য রচনা মহাপুরুষ শ্রীমন্ত মাধবদেব একাধিক বরগীত, ভটিমা, নাট(ঝুমুরা) রচনা করেছেন।books.google.co.in/books?id=ObFCT5_taSgC&pg=PA387&lpg=PA387&dq=Madhavdeva&source=bl&ots=mVFY0yGOt5&sig=sTGlQ0j6_roY1CDvIGphD70yUiY&hl=en&sa=X&ei=0LtEUbClB8LprQeIw4DQAg&ved=0CGoQ6AEwCTgU#v=onepage&q=Madhavdeva&f=false প্রবাদমতে তিনি ২৪০টি বরগীত রচনা করেছিলেন কিন্তু বর্তমানে ১৮০টি গীত উপলদ্ধ। অবশ্যে এখানে কয়েকটি অঙ্কীয়া নাটের গীত সন্নিবিশ্ট করা হয়েছে। তিনি তার জীবনকালে সর্বমোট ১৫৭টি বরগীত রচনা করেছেন। তিনি রচনা করা একটি উল্লেখযোগ্য বরগীত হল: তেজরে কমলাপতি।  তথ্যসূত্র  বিষয়শ্রেণী:লখিমপুর জেলার ব্যক্তি বিষয়শ্রেণী:১৪৮৯-এ জন্ম বিষয়শ্রেণী:১৫৯৬-এ মৃত্যু বিষয়শ্রেণী:অসমীয়া ভাষার কবি বিষয়শ্রেণী:অসমীয়া ভাষার লেখক বিষয়শ্রেণী:আসামের কবি বিষয়শ্রেণী:অসমীয়া ভাষার নাট্যকার বিষয়শ্রেণী:আসামের নাট্যকার
ভোডাফোন (Vodafone) যুক্তরাজ্যের ইংল্যান্ডের বার্কশার-কেন্দ্রিক একটি মোবাইল নেটওয়ার্ক অপারেটর কোম্পানি। এটি আয়ের দিক থেকে বিশ্বের বৃহত্তম মোবাইল টেলিযোগাযোগ নেটওয়ার্ক কোম্পানি। জুন ২০০৮ তারিখের তথ্য অনুযায়ী এর মোট বাজারমূল্য প্রায় ৭৫ বিলিয়ন পাউন্ড। বর্তমানে বিশ্বের ২৫টি দেশে ভোডাফোনের নেটওয়ার্ক আছে এবং আরও ৪২টি দেশে ভোডাফোনের অংশীদার কোম্পানি আছে। ভোডাফোন (Vodafone) নামটি ইংরেজি Voice data fone থেকে এসেছে।  ২০০৮ সালের মার্চে পাওয়া তথ্য অনুযায়ী ৫টি মহাদেশে ভোডাফোনের গ্রাহক সংখ্যা ২৬ কোটি। BBC NEWS | Business | Strong rise in Vodafone figures   তথ্যসূত্র   বিষয়শ্রেণী:যুক্তরাজ্যের টেলিযোগাযোগ কোম্পানি বিষয়শ্রেণী:ওপেনকর্পোরেটসের জোট বিষয়শ্রেণী:ভোডাফোন বিষয়শ্রেণী:যুক্তরাজ্যের মোবাইল ফোন কোম্পানি বিষয়শ্রেণী:ইংল্যান্ডে সদর দফতর বহুজাতিক কোম্পানি বিষয়শ্রেণী:১৯৯১-এ প্রতিষ্ঠিত টেলিযোগাযোগ কোম্পানি বিষয়শ্রেণী:মোবাইল ফোন প্রস্তুতকারক বিষয়শ্রেণী:ন্যাসড্যাকে তালিকাভুক্ত কোম্পানি বিষয়শ্রেণী:ব্রিটিশ মার্কা
"ঈশ্বরের হাত" (, ) ১৯৮৬ ফিফা বিশ্বকাপ আর্জেন্টিনা বনাম ইংল্যান্ড কোয়ার্টার ফাইনাল খেলার সময় আর্জেন্টিনা ফুটবলার দিয়েগো মারাদোনার একটি হ্যান্ডলিং গোল ছিল। অ্যাসোসিয়েশন ফুটবলের নিয়ম অনুসারে গোলটি বেআইনি ছিল কারণ ম্যারাডোনা গোল করার জন্য তার হাত ব্যবহার করেছিলেন, কিন্তু রেফারিদের খেলার স্পষ্ট দৃষ্টিভঙ্গি না থাকায় এবং ভিডিও সহকারী রেফারি প্রযুক্তি সেই সময়ে বিদ্যমান ছিল না, তাই এটি আর্জেন্টিনাকে ১-০ তে এগিয়ে দেয় নেতৃত্ব আর্জেন্টিনা ২-১ ব্যবধানে জয়লাভ করে, ম্যারাডোনা দ্বিতীয় গোল করেন যাকে "শতাব্দীর গোল" বলা হয়, যা বিশ্বকাপ জয়ের পথে।  গোলের নামটি ম্যারাডোনার প্রাথমিক প্রতিক্রিয়া থেকে এসেছে যে তিনি এটিকে অবৈধভাবে গোল করেছিলেন কিনা, তিনি বলেছিলেন যে এটি "ম্যারাডোনার মাথা দিয়ে সামান্য এবং ঈশ্বরের হাত দিয়ে" করা হয়েছিল। ম্যারাডোনা পরে বলেছিলেন যে তিনি লক্ষ্যটিকে চার বছর আগে ফকল্যান্ডস যুদ্ধে আর্জেন্টিনার বিরুদ্ধে যুক্তরাজ্যের জয়ের জন্য "প্রতীকী প্রতিশোধ" হিসাবে বিবেচনা করেছিলেন।  থাম্ব|ঈশ্বরের হাত কর্তৃক করি গোলটির চিত্রাঙ্কিত রূপ  থাম্ব|বাম|130px|গোল করার মুহূর্তের একটি স্থিরচিত্র যেখানে মারাদোনা ও ইংরেজ গোলরক্ষক পিটার শিল্টনকে দেখা যাচ্ছে।   গোলের বিবরণ  খেলার দ্বিতীয়ার্ধের ছয় মিনিটে, মারাদোনা তার বাম পা দিয়ে পেনাল্টি বাক্সের বাইরে বলটি নিয়ে সতীর্থ হোর্হে ভালদানোর কাছে পাস দেন। ভালদানো বেশ কয়েকজন ইংরেজ ডিফেন্ডারকে কাটানোর চেষ্টা করেছিলেন, কিন্তু বলটি আটকে দেওয়া হয়েছিল এবং ইংরেজ মিডফিল্ডার স্টিভ হজ ইংল্যান্ডের গোলের দিকে লাথি মারেন।  খেলোয়াড়দের অবস্থানের কারণে, মারাদোনা অফসাইডের কবলে পরতেন, কিন্তু প্রতিপক্ষের কাছ থেকে বল আসায় অফসাইডে কোনো অপরাধ ছিল না। একাই পেনাল্টি বক্সের ভিতরে এবং বল নিচে নেমে যাওয়ার সাথে সাথে, মারাদোনা গোলরক্ষক পিটার শিল্টনের সাথে বলটির প্রতিদ্বন্দ্বিতা করেছিলেন, যিনি ম্যারাডোনার চেয়ে ২০ সেন্টিমিটার (৮ ইঞ্চি) লম্বা ছিলেন। শিল্টন তার ডান হাত দিয়ে লাফিয়ে সামনের দিকে ঝাঁপিয়ে পড়েন, আর মারাদোনা তার বাম হাত প্রসারিত করে তা করেছিলেন। ম্যারাডোনার মুষ্টি, যা তার মাথার কাছে উত্থিত হয়েছিল, প্রথমে বলটিকে স্পর্শ করে এবং বলটি ইংল্যান্ডের গোলে আঘাত করে। নিশ্চিত করার জন্য রেফারি এবং লাইনসম্যানের দিকে একদৃষ্টিতে তাকিয়ে ম্যারাডোনা উদযাপন শুরু করেন। এরপর গোলটি দেওয়া হলে পুরোপুরি আনন্দ উদযাপন করেন তিনি।  তিউনিসিয়ার রেফারি আলি বেনাসুর গোলটি দেন, কিন্তু ইংরেজ খেলোয়াড়দের প্রতিবাদের পর তিনি দ্বিতীয় লাইনসম্যানের পরামর্শ চেয়েছিলেন, যিনি গোলটি নিশ্চিত করেছিলেন।  মেক্সিকান আলোকচিত্রী আলেজান্দ্রো ওজেদা কারবাজাল একটি ছবিতে এই মুহূর্তটিকে অমর করে রেখেছেন যাতে মারাদোনাকে তার হাত দিয়ে বল মারতে দেখা যায়।   তথ্যসূত্র    বহিঃসংযোগ      Top 10 Famous Soccer Handballs  বিষয়শ্রেণী:দিয়েগো মারাদোনা বিষয়শ্রেণী:১৯৮৬ ফিফা বিশ্বকাপ বিষয়শ্রেণী:ইংল্যান্ডে ফুটবল বিষয়শ্রেণী:আর্জেন্টিনায় ফুটবল বিষয়শ্রেণী:ফিফা বিশ্বকাপ বিতর্ক বিষয়শ্রেণী:ক্রীড়ায় ঠকামি
নিউ জার্সি রুট ৪১৩(রুট ৪১৩) যুক্তরাষ্ট্রের নিউ জার্সি এ অবস্থিত,  একটি রাজ্য মহাসড়ক। রুট ৪১৩, ০.৭৫ মাইল লম্বা। রাস্তাটি পশ্চিমের পিএ ৪১৩ থেকে শুরু হয়ে, পূর্বের  ইউএস ১৩০  এ গিয়ে শেষ হয়। রুট ৪১৩, ১৯৫৩ সালে তৈরী করা হয়। রাস্তাটি আজ জার্সি রুট ৪১৩(রুট ৪১৩) যুক্তরাষ্ট্রের নিউ জার্সি এ অবস্থিত, একটি রাজ্য মহাসড়ক। রুট ৪১৩, ০.৭৫ মাইল লম্বা। রাস্তাটি পশ্চিমের পিএ ৪১৩ থেকে শুরু হয়ে, পূর্বের ইউএস ১৩০ এ গিয়ে শেষ হয়। রুট ৪১৩, ১৯৫৩ সালে তৈরী করা হয়। রাস্তাটি আজঅবধি বিদ্যমান রয়েছে।  রাস্তার বিবরণ thumb|left|200px|Overhead sign for Route 413 at U.S. Route 130 intersection. রুট ৪১৩, ০.৭৫ মাইল লম্বা। রাস্তাটি পশ্চিমের পিএ ৪১৩ থেকে শুরু হয়ে, পূর্বের  ইউএস ১৩০  এ গিয়ে শেষ হয়। রুট ৪১৩, ১৯৫৩ সালে তৈরী করা হয়।  ইতিহাস thumb|right|200px|Route 413 eastbound approaching westbound Burlington-Bristol Bridge toll plaza thumb|left|100px|Route S25 (1927–1953) রুট ৪১৩, ১৯৫৩ সালে তৈরী করা হয়। রাস্তাটি আজ অবধি বিদ্যমান রয়েছে।  মূখ্য অংশবিশেষ  আরও দেখুন  New Jersey Route 25  তথ্যসূত্র  বহিঃসংযোগ  Alps's Roads - NJ 413 images New Jersey Highway Ends: Route 413  বিষয়শ্রেণী:নিউ জার্সির রাজ্য মহাসড়ক বিষয়শ্রেণী:Transportation in Burlington County, New Jersey